KISKŐRÖS VÁROS POLGÁRMESTERE

ELŐTERJESZTÉS

(sürgőséggel a Képviselő-testület 2013.február 27 –i ülésére)

TÁRGY: AZ EGÉSZSÉGÜGYI ÉS GYERMEKJÓLÉTI INTÉZMÉNY ALAPÍTÓ OKIRATÁNAK MÓDOSÍTÁSA

Az 1. számú felnőtt fogorvosi körzet működtetője a Stock Fogászati Kft beltagja, Dr. Szőkéné Dr. Gyarmati Judit fogszakorvos Kiskőrös Város Önkormányzata és a Stock Fogászati Kft. között 2002. január 29. napján létrejött 1347-3/2002. számú megbízási szerződést 2012. október 30. napján felmondta.
A megbízási szerződés 16. pontja alapján a felmondási idő hat hónap, ami azt jelenti, hogy 2013. április 30. napjáig köteles a fogszakorvos a szolgáltatást működtetni.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Kormányrendelet 13/A. § (1) bekezdése szerint a praxisjoggal rendelkező személynek a praxisjog elidegenítésére a feladat-ellátási szerződés megszűnését követő 6 hónap alatt van lehetősége.  Jelen esetben Dr. Szőkéné Dr. Gyarmati Judit 2013. október 30. napjáig idegenítheti el a praxisjogát. Ebben az időszakban az önkormányzatnak kell  a helyettesítésről gondoskodni az ellátás biztosítása érdekében.

Az Egészségügyi és Gyermekjóléti Intézmény egészségügyi alapellátási feladatokat is ellát, ezért célszerű a már meglévő működési engedélyét módosítani úgy, hogy 2013. május 1. napjától  fogorvosi alapellátási feladatokat is nyújthasson. 
Felvettük a kapcsolatot  a három felnőtt fogorvosi körzet működtetőjével – Dr. Kelemen Erzsébet, Dr. Pataricza Iván, Dr. Szilágyi Sándor fogszakorvosok - és mindhárman úgy nyilatkoztak, hogy közösen vállalják a megüresedő praxis helyettesítéssel történő ellátását. 
A fentiek alapján módosítani kell az Egészségügyi és Gyermekjóléti Intézmény alapító okiratát úgy, hogy 2013. május 1. napjától ellátnak fogorvosi alapellátási feladatokat is, illetve rögzítésre kerül az alapító okiratban új telephelyként, a 6200 Kiskőrös, Kossuth u. 6., ahol a védőnők egy megújult környezetben biztosítják a jogszabályban előírt feladataikat.

 A fentiek alapján javaslom, hogy a Képviselő-testület a határozat-tervezet szerint döntsön az Egészségügyi és Gyermekjóléti Intézmény alapító okiratának módosításáról. 

Kiskőrös, 2013. február 20.

                                                                                     Domonyi László sk.

                                                                                           polgármester

HATÁROZAT-TERVEZET

1. A Képviselő-testület egyetért azzal, hogy 2013. május 1. napjától az 1. számú felnőtt fogorvosi körzetet – a praxisjog elidegenítésének időpontjáig, de legfeljebb 2013. október 30. napjáig - az Egészségügyi és Gyermekjóléti Intézmény (6200 Kiskőrös, Árpád u. 8.) működtesse.
2. A Képviselő-testület az Egészségügyi és Gyermekjóléti Intézmény alapító okiratát 2013. május 1. napjától módosítja, és annak módosításokkal egységes szerkezetbe foglalt szövegét a határozat 1-2. számú mellékleteiben foglaltak szerint elfogadja. 
3. A Képviselő-testület felkéri az intézmény vezetőjét, hogy az 1. számú felnőtt fogorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó fogorvosokkal a feladat ellátására a megállapodásokat kösse  meg.

4. A Képviselő-testület felkéri a polgármestert, hogy az önkormányzat 2013. évi költségvetési rendeletének módosítását a fentieknek megfelelően nyújtsa be. 

Felelős: polgármester, Egészségügyi és Gyermekjóléti Intézmény vezetője

Határidő:
azonnal, ill. 2013. május 1.
